b'\n_START_ARTICLE_\nFestspillene i Bayreuth\n_START_PARAGRAPH_\nFestspillene i Bayreuth ble \xc3\xa5pnet i 1876 med Der Ring des Nibelungen. Parsifal hadde premiere i 1882._NEWLINE_Teateret er bygd og innredet etter de intensjonene Richard Wagner hadde med et festspillteater. Komponisten utvalgte selv den s\xc3\xb8rtyske by til \xc3\xa5 f\xc3\xa5 avholde dette s\xc3\xa6rlige festspill, hvor hans operaer skulle oppf\xc3\xb8res under fordypelse og konsentrasjon. Etter hans egne utkast oppf\xc3\xb8rte arkitekten Gottfried Semper et operahus som br\xc3\xb8t med tradisjonene ved \xc3\xa5 utelate all ytre prakt og i stedet skape et hus med en unik akustikk. Til forskjell fra andre operahus sitter orkestret skjult for publikum i en forsenket orkestergrav inne under scenen._NEWLINE_Selve salen er et amfi, med tre losjerader bak. Selve bygningen og andre lokaler har v\xc3\xa6rt ombygd og restaurert flere ganger.\n_START_SECTION_\nHistorie\n_START_PARAGRAPH_\nDe f\xc3\xb8rste festspillene begynte 13.\xc2\xa0august 1876; de tilb\xc3\xb8d uroppf\xc3\xb8relsen av den komplette Der Ring des Nibelungen. Blant gjestene var musikere og kulturpersonligheter som Franz Liszt, Anton Bruckner, Karl Klindworth, Camille Saint-Sa\xc3\xabns, Peter Tsjajkovskij, Edvard Grieg, Lev Tolstoj, Paul Lindau, Friedrich Nietzsche og Gottfried Semper, dessuten keiser Wilhelm I, keiser Pedro II av Brasil og kong Karl av W\xc3\xbcrttemberg. Kong Ludwig av Bayern hadde overv\xc3\xa6rt generalpr\xc3\xb8vene fra 6. til 9.\xc2\xa0august og vendte tilbake f\xc3\xb8rst til den tredje og siste oppf\xc3\xb8ringssyklus, og unndro seg enhver offentlig hyldest._NEWLINE_Det kunstneriske ble lidende under enkelte scenetekniske problemer, s\xc3\xa5pass at Wagner vegret seg mot \xc3\xa5 tre frem foran det applauderende publikum. Det finansielle gikk ikke s\xc3\xa5 bra \xe2\x80\x93 han endte opp med en gjenst\xc3\xa5ende gjeld p\xc3\xa5 148.000 Mark. Og de neste festspillene kunne serfor ikke finne sted f\xc3\xb8r i 1882 (med uroppf\xc3\xb8relsen av Parsifal)._NEWLINE_Wagner \xc3\xb8nsket \xc3\xa5 forfatte et brev til kong Ludwig II av Bayern om at man etterhvert skulle ha alle hans verker oppf\xc3\xb8rt i hans festspillhus, slik at disse oppf\xc3\xb8ringer skulle kunne danne et korrekthetens m\xc3\xb8nster for ettertiden. Men straks etter d\xc3\xb8de Wagner._NEWLINE_Festspillene skulle ikke desto mindre f\xc3\xa5 vind under seilene, og det ble snart slik at bare Wagners ti hovedverker innfikk i repertoaret. Ikke alle de \xc3\xb8vrige egnet seg; Wagner hadde noe f\xc3\xb8r sin d\xc3\xb8d tenkt p\xc3\xa5 noen omarbeidelser av noen av dferkene for \xc3\xa5 gj\xc3\xb8re dem bayreuthverdige._NEWLINE_Adolf Hitler hadde allerede i 1920-\xc3\xa5rene utviklet en begeistring for Wagners musikk. Etter at han kom til makt, ble det satset meget p\xc3\xa5 festivalen, og foretatt en rekke endringer av festlokalet. Under annen verdenskrig tok nazistpartiet over driften, og det ble satt opp veldedighetskonserter for s\xc3\xa5rede frontsoldater. Disse soldatene ble tvunget til \xc3\xa5 h\xc3\xb8re foredrag om Wagner f\xc3\xb8r forestillingene, og mange syntes hele opplevelsen var langdryg og slitsom - skj\xc3\xb8nt som \xc2\xabDer F\xc3\xbchrers gjester\xc2\xbb var det ingen som klaget._NEWLINE_Et skille i festspillenes historie g\xc3\xa5r ved andre verdenskrig. Fra 1951 \xc3\xa5pnet teateret med Der Ring des Nibelungen i det som siden dannet grunnlaget for moderne konseptteater. Richard Wagners barnebarn Wieland Wagner satte sitt preg p\xc3\xa5 oppsetningene der fram til sin d\xc3\xb8d i 1966. Han innf\xc3\xb8rte regimessig moderne ideer som siden preget operaverdenen i mange ti\xc3\xa5r. Wieland ledet festspillene sammen med broren Wolfgang frem til sin d\xc3\xb8d. Fra 1966 til 2008 Wolfgang Wagner ledet festspillene alene. Wolfgang Wagner inviterte en rekke fremst\xc3\xa5ende dirigenter og regiss\xc3\xb8rer, som for eksempel Georg Solti, Pierre Boulez, Daniel Barenboim, Christian Thielemann, James Levine, Peter Hall, Jean-Pierre Ponnelle, Patrice Ch\xc3\xa9reau, Harry Kupfer, Heiner M\xc3\xbcller, Dieter Dorn og Tankred Dorst. Stefan Herheim debuterte som f\xc3\xb8rste norske regiss\xc3\xb8r i Bayreuth med en ny oppsetning av Parsifal i 2008._NEWLINE_Etter Wolgang Wagners d\xc3\xb8d ledes festivalen av hans d\xc3\xb8tre Eva Wagner-Pasquier og Katharina Wagner.'